ITEL แจ้งใช้สิทธิ “ITEL-W2” ครั้งสุดท้าย 18 ส.ค.นี้
ITEL แจ้งใช้สิทธิ “ITEL-W2” ครั้งสุดท้าย 18 ส.ค.64 ก่อนจะครบกำหนดอายุ 19 ส.ค.64
ITEL แจ้งใช้สิทธิ “ITEL-W2” ครั้งสุดท้าย 18 ส.ค.64 ก่อนจะครบกำหนดอายุ 19 ส.ค.64
4 ส.ค. 2564

นายณัฐนัย อนันตรัมพร ประธานเจ้าหน้าที่บริหาร บริษัท อินเตอร์ลิ้งค์ เทเลคอม จำกัด (มหาชน) หรือ ITEL เปิดเผยว่า บริษัทได้แจ้งให้ผู้ถือใบสำคัญแสดงสิทธิทราบว่า ใบสำคัญแสดงสิทธิที่จะซื้อหุ้นสามัญของบริษัท อินเตอร์ลิ้งค์ เทเลคอม จำกัด (มหาชน) ครั้งที่ 2  หรือ ITEL–W2 จะครบกำหนดอายุในวันที่ 19 สิงหาคม 2564
ทั้งนี้เพื่อให้สอดคล้องกับระบบการชำระราคาของตลาดหลักทรัพย์แห่งประเทศไทย บริษัทจึงขอให้ตลาดหลักทรัพย์ฯ สั่งหยุดพักการซื้อขายใบสำคัญแสดงสิทธิ ITEL-W2 ในตลาดหลักทรัพย์วันที่ วันที่ 29 กรกฎาคม 2564 ถึงวันที่ 19 สิงหาคม 2564 และให้ใบสำคัญแสดงสิทธิ ITEL-W2 สิ้นสุดการเป็นหลักทรัพย์จดทะเบียนในตลาดหลักทรัพย์ฯ ตั้งแต่วันที่ 20 สิงหาคม 2564 เป็นต้นไป
โดยระยะเวลาการแจ้งความจำนงในการใช้สิทธิครั้งสุดท้าย คือ ระหว่างวันที่ 4 – 18 สิงหาคม 2564  ณ สถานที่ที่ติดต่อการใช้สิทธิ ทั้งนี้ ใบสำคัญแสดงสิทธิ 1 หน่วย มีสิทธิซื้อหุ้นสามัญได้ 1 หุ้น ในราคาหุ้นละ 3 บาท
สำหรับรายละเอียดและเงื่อนไขอื่นๆ สามารถดูได้จากกำหนดการใช้สิทธิครั้งสุดท้ายของใบสำคัญแสดงสิทธิที่จะซื้อหุ้นสามัญ ของบริษัท อินเตอร์ลิ้งค์ เทเลคอม จำกัด (มหาชน) ครั้งที่ 2 (ITEL-W2) หรือ www.interlinktelecom.co.th